Marcel Ciolacu, după întâlnirea cu Elena Lasconi: „Este esențial să păstrăm direcția actuală a României”
Marcel Ciolacu a discutat, marți, cu Elena Lasconi despre o majoritate parlamentară pro-europeană și despre cum ar putea să realizeze o guvernare care să susțină aceleași valori. Chiar dacă liderul PSD nu s-a exprimat dacă social-democrații o susțin pe candidat USR la alegerile prezidențiale, el  i-a transmis lui Lasconi că drumul european al României trebuie să continue iar locul țării noastre e în UE, NATO și spațiul Schengen.